text: Or vous dirai pourquoi avoit
   Tés armes. Ce senefioit
   Que il n'avoit de remanant
   De s'amie que le seul gant
   Que il enz ou jardin trouva
   Là où li rois Crompars l'embla.
   Or vous dirai là où metoit
   Ce gant, et que il en faisoit.
   Contre son cuer l'avoit liié
   D'un drap linge blans deliié.
   Adès nuit et jour i estoit,
   Mais nus, fors il, ne le savoit;
   Ne ne vouloit que le seüst
   Nus hom, jà tant ses privez fust.
   Pluseurs fois, quant il ert couchiés,
   Fu li gans de lui desliiés ;
   Pit, quant il desliié l'avoit,
   Maintes fois la nuit le baisoit
   Et le tenoit entre ses bras.
   C'estoit sa vie et ses soulas.
  